**BASES CONCURSO #SilledaFaiNadal**

O Concello de Silleda, a través das Concellarías de Cultura e de Comercio, dos departamentos de Acción Social e Promoción Económica, convoca o certame *#SilledaFaiNadal*, un concurso de decoración con motivos navideños no termo municipal,  que ten como obxectivos:

Dinamizar a participación activa da veciñanza de Silleda.

Promover e difundir a creación dun ambiente propio das datas festivas do Nadal, baseado en valores como o traballo común, a fraternidade, a cooperación e a sustentabilidade

Por en valor o uso de materiais realizados a man, así como promover o aproveitamento de material de refugallo e os principios da economía circular

Dar protagonismo activo á veciñanza e colectivos como fonte de desenvolvemento e intervención comunitarios.

Fomentar tamén valores locais que queden expostos nos distintos elementos decorativos do Nadal

**Temática**

O motivo e a temática será única e exclusivamente a decoración de Nadal, con total liberdade de creación para os participantes.

 **Participantes e Categorías**

 O concurso está dirixido a todas as persoas que vivan no municipio de Silleda.

  Establécense dúas categorías :

**Individual:** Poderán participar a título persoal persoas residentes en Silleda ca decoración de balcón, galerías e fachadas ou portas de edificios ou vivendas unifamiliares, sempre que as creacións sexan visibles dende o exterior.

**Colectiva:** Comunidade de veciños, asociacións, grupos … Neste caso deberase elixir un emprazamento do que se informará previamente o Concello de Silleda no momento de realizar a inscrición.

**Condicións de participación e criterios de valoración**

Poderán participar neste concurso todas as vivendas (fachadas, xardíns, fiestras e balcóns) sitas no termo municipal de Silleda. Será unha participación por vivenda e persoa ou asociación.

As persoas que queiran participar deberán inscribirse no concurso,  dende o 6 e ata o 30 de novembro de 2023, cumprimentando o modelo de inscrición que se facilitará no Concello. Deben presentarse no Rexistro Municipal (de 09:00 a 14:00 horas).

As decoracións de balcóns e ventás deberán cumprir parámetros de seguridade para non causar prexuízos ou danos para as persoas e os bens.

As decoracións serán visibles dende o exterior, e estar instaladas, como mínimo dende o 15 de decembro ata o 6 de xaneiro de 2024.

Admitiranse todo tipo de materiais para a construción da ornamentación e valoraranse especialmente a orixinalidade, deseño, uso de ornamentos feitos a man ou con material de refugallo, así como a interculturalidade dos decorados. No caso de contar con iluminación, valorarase o uso de luminarias fotovoltaicas ou de tecnoloxía LED de baixo consumo.

As persoas e agrupacións participantes deberán de remitir fotografías da decoración (ata un máximo de 3 imaxes) ao seguinte enderezo electrónico: comunicacion@silleda.gal., a fin de realizar a valoración dos traballos e a súa publicación nas Redes Sociais oficiais do Concello.

**Sistema de cualificación**

Ademais dun xurado, o certame admitirá a votación popular a través das redes sociais, contabilizando o número de “Gústame” de cada un dos traballos participantes que se subirán á páxina oficial de Facebook do Concello de Silleda (contabilizando só os *likes* neste perfil) O sistema de votación será ponderado, combinando o 50% da puntuación entre o voto popular a través das redes sociais e as cualificacións dun xurado.

Cada persoa do Xurado puntuará de 0 a 5  os traballos participantes.  O traballo que reciba máis votos a través das Redes Sociais acadará tamén 5 puntos. A suma de todos os puntos recibidos entre os dous sistemas  dará lugar ás persoas e agrupacións gañadoras. En caso de empate, volverase a puntuar por parte do xurado para desempatar.

O xurado reservase a potestade de interpretar, en caso de dúbida, e de ser necesario, as seguintes bases, así como de declarar deserto o concurso. Do mesmo xeito, resolverá calquera imprevisto que poida xurdir e que non este previsto nestas bases

**Prazo de presentación**

O prazo de inscrición será dende o día 6 ao 30 de novembro de 2023

**Premios**

En cada unha das categorías establécense 3 premios:

**CATEGORÍA COLECTIVA:**

1º Premio. Vale de 1.000 euros para gastar nos comercios/hostalería local.

2º Premio. Vale de 700 euros para gastar nos comercios local/hostalería local

3º Premio. Vale de 500 euros para gastar nos comercios/hostalería local local

**INDIVIDUAL:**

1º Premio. Vale de 500 euros para trocar  nos comercios/hostalería local

2º Premio. Vale de 300 euros para trocar nos comercios /hostalería local

3º Premio. Vale de 175 euros para trocar nos comercios/hostalería local

Enténdese como comercios/hostalería local calquera establecemento situado no termo municipal de Silleda.

**Xurado**

O xurado estará formado por integrantes de asociacións ou colectivos que non participen no concurso e por un representante do Concello, con voz pero sen voto, así como por un técnico municipal, que actuará como secretario/a.

**Entrega**

A resolución do concurso comunicarase, de ser posible, ao longo do mes de xaneiro. Publicarase nas redes sociais do Concello  e  será comunicado por chamada telefónica ás persoas e agrupacións galardoadas.